สุสานหลวง วัดราชบพิธสถิตมหาสีมารามราชวรวิหาร
อนุสรณ์สถานอื่น ๆ > พระปรางค์สามยอดแบบลพบุรี

เป็นศิลปะแบบลพบุรี ตกแต่งลวดลายปูนปั้นตามแบบศิลปะขอม มีบันไดนาค โครงก่ออิฐถือปูนประดับลายบัวและลายปูนปั้น ภายในบรรจุพระสรีรางคารของพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา พระประยูรญาติ และพระโอรสธิดา รวมทั้งสมาชิกสายราชสกุลยุคล ได้แก่
1. องค์พระปรางค์ทิศเหนือ
อัฐิ เจ้าจอมมารดาจีน ในพระเจ้าบรมวงศ์เธอ พระองค์เจ้าลดาวัลย์ กรมหมื่นภูมินทรภักดี (ต้นราชสกุลลดาวัลย์) (21 กุมภาพันธ์ พ.ศ. 2370 - 14 มิถุนายน พ.ศ. 2448 อายุ 78 ปี)
พระอังคาร พระอรรคชายาเธอ พระองค์เจ้าอุบลรัตนนารีนาค กรมขุนอรรควรราชกัลยา (28 พฤศจิกายน พ.ศ. 2390 - 15 ตุลาคม พ.ศ. 2444 พระชันษา 54 ปี)
พระสรีรางคาร สมเด็จพระเจ้าบรมวงศ์เธอ เจ้าฟ้าเยาวมาลย์นฤมล กรมขุนสวรรคโลกลักษณวดี (4 มิถุนายน พ.ศ. 2416 - 3 กรกฎาคม พ.ศ. 2452 พระชันษา 36 พรรษา)
พระอังคาร พระเจ้าวรวงศ์เธอ พระองค์เจ้าอนุสรมงคลการ (1 เมษายน พ.ศ. 2458 - 2 มกราคม พ.ศ. 2541 พระชันษา 83 ปี)
อังคาร หม่อมอุบล ยุคล ณ อยุธยา (อุบล สุฤทธิ์; 22 กรกฎาคม พ.ศ. 2466 - 29 ตุลาคม พ.ศ. 2546 อายุ 80 ปี)
อังคาร หม่อมศิริพร ยุคล ณ อยุธยา ในหม่อมเจ้าจุลเจิม ยุคล (ศิริพร เสนาลักษณ์; 1 สิงหาคม พ.ศ. 2494 - 12 พฤษภาคม พ.ศ. 2532 อายุ 38 ปี)
2. พระปรางค์องค์กลาง
พระอังคาร พระอรรคชายาเธอ พระองค์เจ้าเสาวภาคย์นารีรัตน์ (26 มกราคม พ.ศ. 2397 - 21 กรกฎาคม พ.ศ. 2430 พระชันษา 33 ปี)
พระสรีรางคาร สมเด็จพระเจ้าบรมวงศ์เธอ เจ้าฟ้าจันทราสรัทวาร กรมขุนพิจิตรเจษฎ์จันทร์ (15 เมษายน พ.ศ. 2416 - 21 กุมภาพันธ์ พ.ศ. 2447 พระชันษา 32 พรรษา)
พระอังคาร พระเจ้าวรวงศ์เธอ พระองค์เจ้าเฉลิมพลฑิฆัมพร (29 เมษายน พ.ศ. 2456 - 1 ตุลาคม พ.ศ. 2534 พระชันษา 78 ปี)
อังคาร หม่อมทองไพ ยุคล ณ อยุธยา (ทองไพ ประยูรโต; 9 ตุลาคม พ.ศ. 2460 - 9 ธันวาคม พ.ศ. 2487 อายุ 27 ปี)
อังคาร หม่อมทองแถม ยุคล ณ อยุธยา (ทองแถม ประยูรโต; 19 กันยายน พ.ศ. 2467 - 16 เมษายน พ.ศ. 2543 อายุ 75 ปี)
อัฐิ หม่อมเจ้าจามเทพี ยุคล ในหม่อมราชวงศ์กุลปราโมทย์ สวัสดิกุล (23 ธันวาคม พ.ศ. 2476 - 26 มกราคม พ.ศ. 2485 พระชันษา 9 ปี)
อังคาร หม่อมเจ้าวิสาขะ ยุคล ในหม่อมทองไพ ประยูรโต (10 พฤษภาคม พ.ศ. 2484 - 31 มีนาคม พ.ศ. 2527 พระชันษา 42 ปี)
อังคาร หม่อมบุญล้อม ยุคล ณ อยุธยา ในพระเจ้าวรวงศ์เธอ พระองค์เจ้าภาณุพันธุ์ยุคล (บุญล้อม นาตระกูล; 15 กุมภาพันธ์ พ.ศ. 2455 - 19 มกราคม พ.ศ. 2517 อายุ 61 ปี)
3. องค์พระปรางค์ทิศใต้
พระอังคาร พระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา (4 กันยายน พ.ศ. 2406 - 24 มิถุนายน พ.ศ. 2472 พระชันษา 66 ปี)
พระสรีรางคาร สมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ (17 มีนาคม พ.ศ. 2425 - 8 เมษายน พ.ศ. 2475 พระชันษา 49 ปี) (ต้นราชสกุลยุคล)
พระอังคาร พระเจ้าวรวงศ์เธอ พระองค์เจ้าเฉลิมเขตรมงคล พระชายา (จากราชสกุล ภาณุพันธุ์; 10 มีนาคม พ.ศ. 2435 - 23 มกราคม พ.ศ. 2500 พระชันษา 65 ปี)
พระอังคาร พระเจ้าวรวงศ์เธอ พระองค์เจ้าภาณุพันธุ์ยุคล (27 พฤศจิกายน พ.ศ. 2453 - 5 กุมภาพันธ์ พ.ศ. 2538 พระชันษา 83 ปี)
อังคาร หม่อมหลวงสร้อยระย้า ยุคล (ราชสกุลเดิม สนิทวงศ์) (4 ตุลาคม พ.ศ. 2452 - 28 ธันวาคม พ.ศ. 2527 อายุ 75 ปี)
อัฐิ หม่อมเจ้าฐิติพันธุ์ ยุคล ในหม่อมหลวงสร้อยระย้า สนิทวงศ์ (11 ตุลาคม พ.ศ. 2478 - 27 สิงหาคม พ.ศ. 2538 พระชันษา 60 ปี)
อังคาร หม่อมเจ้าจันทรจรัสศรี ยุคล ในพระเจ้าวรวงศ์เธอ พระองค์เจ้าอนุสรมงคลการ และเจ้าฟองจันทร์ อินทขัติย์ (2 กรกฎาคม พ.ศ. 2480 - 17 พฤศจิกายน พ.ศ. 2548 พระชันษา 68 ปี)
พระสรีรางคาร พระเจ้าบรมวงศ์เธอ เจ้าฟ้านภาจรจำรัสศรี ภัทรวดีราชธิดา (5 พฤษภาคม พ.ศ. 2427 - 31 สิงหาคม พ.ศ. 2432 พระชันษา 5 ปี)
พระสรีรางคาร สมเด็จพระเจ้าบรมวงศ์เธอ เจ้าฟ้ามาลินีนภดารา ศิรินิภาพรรณวดี กรมขุนศรีสัชนาลัยสุรกัญญา (31 กรกฎาคม พ.ศ. 2428 - 26 ธันวาคม พ.ศ. 2467 พระชันษา 39 ปี)
พระสรีรางคาร สมเด็จพระเจ้าบรมวงศ์เธอ เจ้าฟ้านิภานภดล วิมลประภาวดี กรมขุนอู่ทองเขตขัตติยนารี (4 ธันวาคม พ.ศ. 2429 - 29 มกราคม พ.ศ. 2478 พระชันษา 49 ปี)